สวัสดีค่ะ หนูมีเรื่องจะสอบถามเกี่ยวกับอาการว่าเข้าข่ายโรคเครียดไหม หนูมีอาการ นิ่งเงียบ ไม่พูดคุยกับใคร รู้สึกเบื่อหน่ายชีวิต วิตกกังวลบ้างบางครั้ง และมีอาการเวียนหัว คลื่นไส้ หายใจไม่ออก ไม่มีแรงอ่อนล้าอยู่บ่อยครั้ง(แทบจะทุกวันเลย) และมีอารมณ์โกรธ หงุดหงิดง่าย และร้องไห้ง่ายมาก อาการแบบนี้เข้าข่ายโรคเครียดไหมคะ *หนูเคยเข้าโรงบาลแจ้งว่าเป็นโรคเครียด เมื่อ2ปีก่อนค่ะ แต่ตอนนี้อยากให้แน่ใจว่าจะกลับไปเป็นอีกไหม ขอบค่ะ
สวัสดีค่ะ งาน,อาการที่รู้สึกเบื่อหน่าย ไม่อยากคุยกับใคร เวียนหัว คลื่นไส้ หายใจไม่ออก ไม่มีแรง อ่อนล้ส มีโกรธ หงุดหงิดง่าย ร้องไห้บ่อย อาจเป็น1. โรคเครียด ทำให้รู้สึกมีความทุกข์ ไม่ร่าเริงแจ่มใส ไม่มีความสุข อารมณ์แปรปรวน ไม่มีสมาธิ และทำให้มีอาการต่างๆ ทางร่างกายด้วย เช่น ใจสั่น เหงื่อออกที่ฝ่ามือ มือเท้าเย็น เวียนศีรษะ ปวดศีรษะ หายใจไม่สุด เจ็บหน้าอก นอนไม่หลับ ปวดหลัง ปวดเมื่อยตัว ปวดท้อง อ่อนเพลีย เป็นต้น ทั้งนี้ เมื่อมีโรคเครียด ก็อาจทำให้เกิดภาวะซึมเศร้าตามมาได้2. โรคซึมเศร้า ซึ่งเป็นโรคที่ประกอบด้วยการเปลี่ยนแปลงต่างๆ ดังนี้- อารมณ์เศร้าสร้อย หดหู่ ไม่แจ่มใส เบื่อหน่าย สะเทือนใจง่าย ร้องไห้บ่อย รู้สึกไม่มีความสุข บางคนอาจหงุดหงิด ฉุนเฉียวง่าย อารมณ์ร้อนขึ้น- ความคิดเปลี่ยนไป มองอะไรก็รู้สึกแย่ไปหมด มองเห็นแต่ความผิดพลาดของตนเอง หมดหวัง ท้อแท้ รู้สึกตนเองไร้ค่า รู้สึกเป็นภาระกับคนอื่น คิดถึงเรื่องการตายอยู่บ่อยๆ หรืออาจถึงขั้นวางแผนการตายและทำร้ายตนเองได้- สมาธิความจำแย่ลง หลงลืมง่าย จิตใจเหม่อลอย ประสิทธิภาพในการทำงานลดลง ทำงานผิดๆถูกๆ- อาการทางกาย เช่น อ่อนเพลีย เหนื่อยล้า นอนหลับยาก หรือนอนมากไป เบื่ออาหาร น้ำหนักลด ปวดเมื่อยตัว ปวดหัว ท้องอืด ท้องผูก เป็นต้น- การเรียนหรือการงานแย่ลงในเบื้องต้น แนะนำควรเล่าให้คนในครอบครัวรับฟังถึงอาการที่เราเป็นอยู่ เพื่อจะได้รับรู้ถึงความผิดปกติของเรา แล้วควรหาเวลาไปพบจิตแพทย์เพื่อประเมินอาการที่เป็นอยู่ ว่าเป็นแค่อาการเครียดหรือเข้าข่ายโรคซึมเศร้าแล้ว ทั้งนี้ ไม่ว่าจะเป็นโรคเครียด หรือโรคซึมเศร้า การรักษาก็มีทั้งการใช้ยา และการรักษาทางจิตบำบัด พฤติกรรมบำบัดค่ะ ไม่ควรปล่อยให้อาการความรู้สึกผิดปกติต่างๆ เป็นมากขึ้นเรื่อยๆ ค่ะ เป็นกำลังใจให้นะคะ